
PATVIRTINTA
Kalėjimų departamento prie Lietuvos
Respublikos teisingumo ministerijos 
direktoriaus 2022 m. gruodžio 15              d. įsakymu Nr. V-460

PRAVIENIŠKIŲ 1-OJO KALĖJIMO
RESOCIALIZACIJOS SKYRIAUS SPECIALISTO
PAREIGYBĖS APRAŠYMAS 


i SKYRIUS
PAREIGYBĖS CHARAKTERISTIKA

1. Pravieniškių 1-ojo kalėjimo Resocializacijos skyriaus (toliau vadinama – Skyrius) specialistas yra statutinis valstybės tarnautojas, faktinė darbo vieta – Pravieniškių 1-asis kalėjimas, adresu Pravieniškių g. 5, Pravieniškių k., Kaišiadorių r.
2. Pareigybės grupė - 8.
    Pakeista LKT direktoriaus 2024-01-23 įsakymu Nr. V-54

II SKYRIUS
PASKIRTIS

3. Resocializacijos skyriaus  specialisto (kontaktinio pareigūno) pareigybė reikalinga užtikrinti individualizuotą suimtųjų, nuteistųjų priežiūrą, teikti pagalbą sprendžiant kasdieninio gyvenimo klausimus ir motyvuoti juos dalyvauti resocializacijos procese.


III SKYRIUS
SPECIALŪS REIKALAVIMAI ŠIAS PAREIGAS EINANČIAM PAREIGŪNUI

4. Pareigūnas, einantis šias pareigas, turi atitikti šiuos specialiuosius reikalavimus:
4.1. turėti ne žemesnį kaip vidurinį išsilavinimą ir įgytą kvalifikaciją;
4.2. atitikti sveikatos būklės sąvado reikalavimus pagal III skiltį; 
4.3. atitikti pareigūnų fizinio pasirengimo reikalavimų trečiąjį lygį.  


VI SKYRIUS
ŠIAS PAREIGAS EINANČIO PAREIGŪNO FUNKCIJOS

5. Šias pareigas einantis pareigūnas vykdo šias funkcijas:
5.1. supažindinti ir paaiškinti, įvadinių pokalbių metu, naujai atvykusiems suimtiesiems, nuteistiesiems laikymo laisvės atėmimo vietoje tvarką ir sąlygas, jų teises bei pareigas, išsiaiškinti asmens poreikius, paskirti gyvenamąją vietą, supažindinti su pagalbos galimybėmis;
5.2. padėti priskirtiems suimtiesiems, nuteistiesiems adaptuotis laisvės atėmimo vietoje, stebėti naujai atvykusių asmenų elgesį jų nustatytu adaptacijos laikotarpiu;
5.3. bendrauti individualiai ar grupėje su jam priskirtais suimtaisiais, nuteistaisiais, stebėti jų elgesį, padėti analizuoti elgesio motyvus, išklausyti, atsakyti į klausimus, teikti informaciją, aktualią informaciją fiksuoti atitinkamuose žurnaluose (registruose);
5.4. teikti pagalbą nuteistiesiems įgyvendinant individualaus socialinės reabilitacijos plano priemones;
5.5. domėtis jam priskirtų suimtųjų, nuteistųjų užimtumu, motyvuoti juos dalyvauti socialinės reabilitacijos programose, užimtumo priemonėse bei padėti jiems spręsti įvairaus pobūdžio asmenines, socialines, sveikatos ir kitas kasdienines problemas;
5.6. priimti suimtųjų, nuteistųjų prašymus ir skundus;
5.7. įteikti suimtiesiems, nuteistiesiems atsakymus į jų skundus, prašymus taip pat jų atžvilgiu priimtus sprendimus bei jiems skirtą korespondenciją;
5.8. stebėti priskirtų suimtųjų, nuteistųjų tarpusavio santykius, padėti jiems spręsti kylančias konfliktines situacijas;
5.9. lydėti suimtuosius, nuteistuosius į veiklas susijusias su resocializacijos priemonių įgyvendinimu, socialinių poreikių tenkinimu, taip pat esant tarnybiniam būtinumui vykdyti suimtųjų, nuteistųjų palydą už laisvės atėmimo vietų įstaigos teritorijos ribų;
5.10. informuoti suimtuosius, nuteistuosius apie jų teisinės padėties laisvės atėmimo vietų įstaigoje pasikeitimus;
5.11. teikti siūlymus dėl priskirtų suimtųjų, nuteistųjų skatinimo ar drausminių poveikio priemonių taikymo, rengti atitinkamų sprendimų projektus;
5.12. rengti dokumentus dėl teisės nuteistiesiems išvykti be sargybos arba be palydos iš laisvės atėmimo vietos, dėl trumpalaikių išvykų į namus suteikimo, dėl perkėlimo iš vienos grupės į kitą, taip pat dėl lygtinio paleidimo taikymo; 
5.13. tikrinti priskirtų suimtųjų, nuteistųjų gyvenamąsias ir bendro naudojimo patalpas, skatinti jose palaikyti švarą ir tvarką;
5.14. padėti nagrinėti pagal kompetenciją valstybės institucijų ir visuomeninių organizacijų, piliečių ir nuteistųjų (suimtųjų) raštus, prašymus ir skundus;
5.15. atlikti priskirtų suimtųjų, nuteistųjų kratas ir daiktų patikrinimus;
5.16. kartu su Saugumo valdymo skyriaus pareigūnais atlikti  patalpų kratas bei esant poreikiui dalyvauti bendrosiose kratose;
5.17. keistis informacija su kitais laisvės atėmimo vietos specialistais apie priskirtus suimtuosius, nuteistuosius;
5.18. įgyvendina dinaminį saugumą kartu su kitais Lietuvos kalėjimų tarnybos administracijos padaliniais;
5.19. dalyvauti pagal  kompetenciją komisijų ir darbo grupių veikloje;
5.20. pildyti ir saugoti dokumentaciją susijusią su funkcijų ir pavestų užduočių vykdymu; 
5.21. vykdyti kitus nenuolatinio pobūdžio su struktūrinio padalinio veikla susijusius pavedimus.

V SKYRIUS
ŠIAS PAREIGAS EINANČIO PAREIGŪNO PAVALDUMAS

	6. Šias pareigas einantis pareigūnas tiesiogiai pavaldus Kontaktinių pareigūnų komandos vyriausiajam specialistui.
________________
